אוסף ייחודי במדעי הסביבה
אולם הילדים
תצוגת כותרים חדשים
**ספריית מדרשת שדה בוקר**, הנקראת גם **ספרייה אזורית רמת הנגב**, הייתה הספרייה הציבורית הראשית והמרכזית במועצה האזורית רמת הנגב, הנמצאת במדרשת בן-גוריון. היא הכילה אוספים ייחודיים בארץ בתחומי מדעי הסביבה, גאולוגיה, חינוך סביבתי, ואיכות הסביבה ושימשה גם כמרכז התרבות של המדרשה. 

הספרייה נסגרה בינואר 2023 והספרים שהיו בה - נגרסו.

ספריית המדרשה שייכת לתאגיד מדרשת שדה בוקר, והוא המממן את אחזקתה. ישנה תמיכה של משרד התרבות, המועצה האזורית רמת הנגב וועד מקומי מדרשת בן-גוריון.

נוסדה ב-1965 במבנה אשר היום מאכלס את המכון למורשת בן-גוריון, עברה למבנה חדש בשנת 1979, בתכנונו של שמואל מסטצ'קין, ובגדול של כ-700 מ"ר, ושכנה בו עד 2023.

שירותי הספרייה
--------------

ספריית המדרשה נמצאת בלב העשייה החינוכית, בהיותה משרתת את כל מוסדות החינוך במדרשה (הגיל הרך, בתי הספר היסודי והתיכון לחינוך סביבתי, חברי המכינה ומדריכיה, מדריכי בית-ספר שדה, יחידת ההסברה של צה"ל, מדריכי מחנה הגדנ"ע, חוקרים מהמכון לחקר המדבר) ואת תושבי המדרשה. תושבים מן הסביבה הקרובה, חוות הבודדים, מחנה טלי ואת תושבי רמת הנגב כולה.

בספרייה כ-50,000 כותרים הכוללים: ספרי קריאה, עיון, סרטי DVD, מפות, מדריכי טיולים, ספרים קוליים, ספרים דיגיטליים, מגזינים וחומר לא ספרי אחר. כל החומר מקוטלג. לטובת קהל המשתמשים ישנם מחשבים, סורק, מכונת צילום, פקס, טלוויזיה 50 אינץ', מכונת למינציה, משחקי קופסה, מכשיר DVD ו-VHS ואינטרנט אלחוטי. וכל אלה הם בשימוש מתמיד.

שירותי הספרייה כוללים גם בהדרכה ויעץ לתלמידים, מורים, סטודנטים, מדריכים ומשתמשים אחרים בהתמצאות בספריה ובהדרכה במציאת חומרים לכתיבת עבודות, הרצאות וכו'. בעידוד קריאה, הכנת חומרי למידה על פי בקשת המורים, הכנת עבודות, עזרה בלימודים, בשעורי בית, הדרכה באיתור וחיפוש באינטרנט, שימוש במאגרי מידע, נושאים טכניים, ותוכנות לניהול ציטוטים. הספרייה משמשת גם ככיתת לימוד לתלמידי בית הספר היסודי ולתיכון ומשתלבת באירועים המתקיימים בו.

הספרייה מציעה לקהל הגולשים מגוון מאגרי מידע וכן רשימות של משאבים אלקטרוניים איכותיים אותם ניתן למצוא באתר האינטרנט שלה, בדגש על נושא מדעי הסביבה. יתר על כן, הספרייה מפעילה שירותי נגישות לבעלי מגבוליות, וניתן למצוא בה מכשיר הגדלה טמ"ס נייד, תוכנה להקראה והגדלה של טקסטים בעמדות המחשוב, ספריים קוליים ואוזניות. בנוסף, ספריית הדרשה מפעילה שירותי השאלת ספרים דיגיטליים.

בספרייה שלושה אולמות מרכזיים לרשות הקהל - אולם הכניסה, ההדרכה וההרצאות, אולם הילדים וההקרנה, ואולם עיון שקט.

אוספים ומדורים מיוחדים
----------------------

ספריית המדרשה ייחודית ללימודים ומחקר בתחומי מדעי הסביבה, החל מגילאים מוקדמים ועד לרמות המחקר המתקדמות ביותר. אוספים נוספים בתחום כוללים:

* ארכיון לחינוך סביבתי – צמוד לספריה ומהווה חלק ממנה. הארכיון הסביבתי הוקם ב-2009, ובו חומר ארכיוני מאז הקמתה של המדרשה על מוסדותיה השונים. הארכיון מכיל כ-400 תיקים ובהם פרסומים, סדנאות, מערכי שיעור והדרכה, עזרי לימוד, עבודות אמנים, תכתובות, פוסטרים של פעילויות, אקוטופים ועבודות גמר של תלמידי התיכון, חומר על תולדות המדרשה ועוד. החומר הוא מהמוסדות הבאים: התיכון לחינוך סביבתי, בי"ס שדה, היחידה לפיתוח תוכניות לימודים (יפת"ל), המרכז הבין-תחומי ומשרדי המדרשה.
* ארכיון לחומר סביבתי והיסטורי - כולל מגדירים לצמחים ובעלי חיים, מאמרים בגאולוגיה, מאמרים על הסתגלות לתנאי מדבר של בע"ח וצמחים, ארכאולוגיה של הנגב, היסטוריה של הנגב, סדנאות השדה של התיכון, איכות הסביבה, תוכניות לימוד בנושאים שונים ועוד.
* אוצרות הבדואים
* אוסף יעץ לנוער בנושאי מדע וגאולוגיה
* איכות הסביבה
* ארכאולוגיה וגאוגרפיה היסטורית
* כתבי עת בתחומי החינוך הסביבתי ומדעי הסביבה

אוספים כלליים נוספים:

* ספרות יפה למבוגרים, נוער וטף
* ראשית קריאה
* פינת בן-גוריון
* רוסית
* מחזות
* אוסף שירה גדול
* ספרים דיגיטליים
* ספרים קוליים
* די-וי-די
* מדריכי טיולים
* פינת אנגלית עשירה לכל הגילאים
* שואה
* חינוך ומדעי החברה
* עיון במקצועות הלימוד לבגרות

ספרייה אזורית
-------------

המועצה פועלת לקיומן של ספריות בכלל היישובים. לפיכך, ספריית מדרשת שדה בוקר הוכרה על ידי המחלקה לספריות במשרד התרבות והספורט כספרייה אזורית והיא פועלת על פי חוק הספריות הציבוריות. הספרייה האזורית משרתת את יישובי המועצה (קיבוצים, יישובים, בתי ספר וגנים), וסניפי ספריות המשנה בכלל היישובים. אחת לשנה הספריות מתוקצבות על ידי מנהל התרבות והמועצה האזורית בתקציב שנתי המחולק לספריות המקומיות אחת לרבעון.

רשימת הסניפים:
ספריית קיבוץ רביבים, קיבוץ משאבי שדה, קיבוץ שדה-בוקר, באר מילכה, שיזף, מרחב עם, קיבוץ טללים, קדש ברנע, רתמים, כמהין, ואשלים.

מרכז תרבות קהילתי-מחקרי
-----------------------

הספרייה מציעה מגוון רחב של פעילויות תרבות, מופעים, סדנאות, הרצאות, מפגשי סופר, הצגות, הרצאות לחוקרים, שעות סיפור בעברית ובאנגלית, תערוכות, ערבי שירה ועוד. עקב אופייה הייחודי, הרצאות רבות במסגרת "בימת הספרייה" מוקדשות לנושאי אקולוגיה, זואולוגיה, איכות הסביבה, ארכאולוגיה, תרבויות, בוטניקה וכדומה. כמו כן, הספרייה מובילה את אירועי פסטיבל ימי שירה במדבר, ואת אירועי חודש הקריאה ושבוע הספר במדרשה ובמועצה.

יתר על כן, הספרייה משמשת כמרכז תרבות של המדרשה ומפעילה את אירועי תרבות ברמה הארצית.

לקריאה נוספת
------------

* כהן, בצלאל, ומאיר, יצחק, **בונים במדבר : 1963 - 2003: מהקמת מדרשת שדה-בוקר ועד הכרזת מדרשת בן-גוריון**, מדרשת שדה בוקר, 2007.

קישורים חיצוניים
----------------

ויקישיתוף מדיה וקבצים בנושא **הספרייה האזורית רמת הנגב** בוויקישיתוף
* הספרייה האזורית רמת הנגב, ברשת החברתית פייסבוק
* אתר הספרייה
* באתר המועצה
* ערוץ היו טיוב

הערות שוליים
------------

1. ↑  מתן זמיר סערה ברשת: הספרייה של מדרשת שדה בוקר נסגרה והספרים נגרסו, באתר b7net,‏ 14 בינואר 2023
2. ↑  ספריית מדרשת שדה בוקר: סדרת הרצאות בנושא אקולוגיה של בעלי חיים ובני אדם
3. ↑  סדרת "אקדמיה בספרייה"
4. ↑  סדרת "מקומות בעולם"
5. ↑  ימי הספר בנגב, 2016
6. ↑  כנס "מסעות פואטיים
7. ↑  "אורגניזמים מהנדסי סביבה" - שינויי אקלים והקשר ביניהם
8. ↑  כנס הספרייה: מבטים על הנגב
9. ↑  כנס "מדע, תנ"ך ומדבר"
10. ↑  "כנס "מסעות בזמן"